इनेलो प्रदेशाध्यक्ष ने 25 सितंबर को जननायक देवीलाल की जयंती के अवसर पर करनाल में आयोजित राज्यस्तरीय स मान दिवस सद्भावना रैली की चर्चा करते हुए कहा कि सरकार के प्रति हर वर्ग में गहरा रोष है। इसलिए अपना रोष प्रकट करने के लिए और ताऊ देवी लाल व बाबा साहेब डा. अंबेडकर को अपने श्रद्धा सुमन अर्पित करने के लिए लाखों का जनसमूह करनाल की रैली में उमड़ेगा। इनेलो प्रदेशाध्यक्ष ने कहा कि भाजपा सरकार ने प्रदेश का भाईचारा खराब किया। इनेलो ने पूरा वर्ष बाबा साहेब भीमराव की 125वीं जयंती के उपलक्ष्य में सभी 90 हलको के एक-एक बड़े गांव में सदभावना स मेलन आयोजित करके लोगों के बीच आपसी भाईचारा कायम करने का काम किया है और अब करनाल में स मान दिवस सद्भावना रैली आयोजित करके जनता के आपसी भाईचारे को प्रगाढ़ किया जाएगा।